Workshop de design floral ”Visul unei Nopți de Vară”- 30 iulie 2026
În miezul verii, când grădinile sunt în deplina lor splendoare, te invităm la un workshop de design floral inspirat de farmecul serilor calde, parfumate și pline de magie. Visul unei Nopți de Vară este o celebrare a florilor de sezon, a creativității și a bucuriei de a crea cu propriile mâini. Te așteptăm la un atelier de design floral contemporan, unde vom explora împreună armonia formelor, texturilor și culorilor specifice verii. Vom crea un buchet generos, cu aspect natural și aerat, folosind o selecție bogată de flori de sezon, atent alese pentru frumusețea și caracterul lor. Acest workshop este o invitație de a încetini ritmul, de a te reconecta cu natura și de a petrece câteva ore într-un univers plin de culoare, parfum și inspirație. Fie că vii singură, cu o prietenă sau oferi experiența cadou unei persoane dragi, vei pleca acasă cu un buchet spectaculos și cu amintirea unei seri speciale. În atmosfera intimă a Atelierului enRose, vom descoperi împreună secretele realizării unui buchet echilibrat și expresiv, inspirat de grădinile de vară și de estetica designului floral contemporan. Vom lucra cu flori proaspete în nuanțe vibrante și pasteluri delicate, într-o compoziție lejeră, romantică și plină de mișcare. Locurile sunt limitate pentru ca fiecare participant să beneficieze de atenție și îndrumare personalizată. În cadrul atelierului vei descoperi: noțiuni de cromatică florală; tehnici de realizare a unui buchet cu aspect natural- tehnica in spirală; proporții și echilibru în design floral; armonizarea texturilor și a formelor; tehnici sustenabile de lucru; tips & tricks pentru îngrijirea florilor tăiate; povești și inspirație din universul fascinant al florilor. CÂND: joi, 30 iulie 2026, de la ora 18:00 UNDE: Atelier enRose, Intrarea Armașului 9, București Susținut de Adina Filculescu, designer floral certificat internațional, alături de echipa enRose De ce să participi? Workshop-ul are o durată de aproximativ 2,5 ore și este potrivit atât pentru pasionații de flori și frumos, cât și pentru cei care își doresc să descopere pentru prima dată lumea designului floral. Sub îndrumarea Adinei Filculescu și a echipei enRose, vei realiza un buchet de vară luxuriant, folosind flori proaspete și tehnici profesionale, pe care îl vei lua acasă la finalul serii. Preț special: 500 lei/persoană (redus de la 600 lei) În costul participării sunt incluse toate florile și materialele necesare, precum și un pahar de prosecco și ceva dulce din partea noastră. Workshop-urile enRose au devenit o experiență apreciată și un cadou memorabil pentru cei dragi, de aceea oferim și varianta voucherului cadou personalizat. Te invităm să petrecem împreună o seară de vară printre flori, parfumuri și povești frumoase. Pentru înscrieri, contactează-ne la office@enrose.ro sau la 0799 950 999.